
Amandman		1
Prijedlog uredbe
Članak -1. (novi)
Uredba (EU) 2021/1232
Članak 3. – stavak 1. – točka a
	

	Tekst na snazi
	Izmjena

	
	Članak -1.

	
	U članku 3. stavku 1. Uredbe (EU) 2021/1232 točka (a) zamjenjuje se sljedećim:

	(a) 	da je obrada:
	(a) 	da je obrada:

	i. 	prijeko potrebna za upotrebu posebne tehnologije s jedinom svrhom otkrivanja i uklanjanja internetskog materijala koji sadržava seksualno zlostavljanje djece te njegova prijavljivanja tijelima za izvršavanje zakonodavstva i organizacijama koje djeluju u javnom interesu protiv seksualnog zlostavljanja djece i otkrivanja mamljenja djece te njegova prijavljivanje tijelima za izvršavanje zakonodavstva i organizacijama koje djeluju u javnom interesu protiv seksualnog zlostavljanja djece;
	i. 	prijeko potrebna za upotrebu posebne tehnologije s jedinom svrhom otkrivanja i uklanjanja utvrđenog internetskog materijala koji sadržava seksualno zlostavljanje djece te njegova prijavljivanja tijelima za izvršavanje zakonodavstva i organizacijama koje djeluju u javnom interesu protiv seksualnog zlostavljanja djece;

	ii. 	proporcionalna i ograničena na tehnologije koje upotrebljavaju pružatelji u svrhu utvrđenu u podtočki i.;
	ii. 	proporcionalna i ograničena na tehnologije koje upotrebljavaju pružatelji u svrhu utvrđenu u podtočki i.;

	iii. 	ograničena na podatke o sadržaju i povezane podatke o prometu koji su prijeko potrebni za svrhu utvrđenu u podtočki i.;
	iii. 	ograničena na podatke o sadržaju koji su prijeko potrebni za svrhu utvrđenu u podtočki i.;

	iv. 	ograničena na ono što je prijeko potrebno za svrhu utvrđenu u podtočki i.;
	iv. 	ograničena na ono što je prijeko potrebno za svrhu utvrđenu u podtočki i.;

	
	v. 	ne odnosi se na interpersonalne komunikacije na koje se primjenjuje ili se primjenjivalo ili će se primjenjivati sveobuhvatno šifriranje;



Amandman		5
Prijedlog uredbe
Članak -1.a (novi)
Uredba (EU) 2021/1232
Članak 3. – stavak 1. – točka a– točka i.a (nova)
	

	Tekst na snazi
	Izmjena

	
	Članak -1.a

	
	U članku 3. stavku 1. točki (a) Uredbe (EU) 2021/1232 umeće se sljedeća točka:

	
	„(i.a) 	usmjerena, određena i ograničena na pojedinačne korisnike, posebnu skupinu korisnika, bilo kao takvu bilo kao pretplatnike na određeni komunikacijski kanal, za koje postoje opravdani razlozi za sumnju na povezanost, čak i neizravnu, s materijalom koji sadržava seksualno zlostavljanje djece, i koje su otkrila mjerodavna pravosudna tijela;”


Amandman		2
Prijedlog uredbe
Članak -1.b (novi)
Uredba (EU) 2021/1232
Članak 3. – stavak 1. – točka b
	

	Tekst na snazi
	Izmjena

	
	Članak -1.b

	
	U članku 3. stavku 1. Uredbe (EU) 2021/1232 točka (b) zamjenjuje se sljedećim:

	(b) 	da su tehnologije koje se upotrebljavaju u svrhu utvrđenu u točki (a) podtočki i. ovog stavka u skladu s najsuvremenijim dostignućima u industriji i da narušavaju privatnost u najmanjoj mogućoj mjeri, među ostalim i u pogledu načela tehničke i integrirane zaštite podataka utvrđenog u članku 25. Uredbe (EU) 2016/679, te da, u mjeri u kojoj se upotrebljavaju za skeniranje komunikacija koje sadržavaju tekst, ne omogućuju donošenje zaključka o sadržaju komunikacija, već omogućuju isključivo otkrivanje obrazaca koji ukazuju na moguće seksualno zlostavljanje djece na internetu;
	(b) 	tehnologije koje se upotrebljavaju u svrhu utvrđenu u točki (a) podtočki i. ovog stavka u skladu su s najnovijim dostignućima u industriji i u najmanjoj mogućoj mjeri narušavaju privatnost, među ostalim u pogledu načela tehničke i integrirane zaštite podataka utvrđenog u članku 25. Uredbe (EU) 2016/679, te, u mjeri u kojoj se upotrebljavaju za skeniranje teksta u komunikacijama, ne mogu donijeti zaključak o sadržaju komunikacija, nego samo mogu otkriti obrasce koji upućuju na moguće seksualno zlostavljanje djece na internetu, a ako se takve tehnologije upotrebljavaju za otkrivanje mamljenja djece ili prethodno neidentificiranog materijala koji sadržava seksualno zlostavljanje djece na internetu, takva je upotreba ograničena na slučajeve u kojima je pružatelj primio konkretnu prijavu ili obavijest od korisnika, pouzdanog prijavitelja ili organizacije koja djeluje u javnom interesu protiv seksualnog zlostavljanja djece u vezi s određenom komunikacijom, računom ili interakcijom koji ukazuju na razumnu sumnju na seksualno zlostavljanje djece na internetu, a otkrivanje je strogo ograničeno na ono što je potrebno u vezi s tim prijavljenim slučajem.


Amandman		3
Prijedlog uredbe
Članak 1. – stavak 1.
Uredba (EU) 2021/1232
Članak 10. – drugi podstavak

	

	Tekst na snazi
	Izmjena

	Primjenjuje se do 3. travnja 2028.
	Primjenjuje se do 3. kolovoza 2027.

